አቶ ሙክታር ከድር በድጋሚ የኦሮሚያ ክልል ርዕሰ መስተዳድር ሆነው ተመረጡ
-ጨፌ ኦሮሚያ ጉባኤ አቶ ሙክታር ከድርን ርዕሰ መስተዳደር ሆነው ለቀጣዮቹ አምስት ዓመታት ክልሉን እንዲመሩ በድጋሚ መረጠ፡፡የጨፌ ኦሮሚያ አምሰተኛ የስራ ዘመን አንደኛ ዓመት ሁለተኛ መደበኛ ጉባኤውን ዛሬ በአደማ ከተማ አባገዳ የመሰብሰቢያ አዳራሽ ጀምሯል፡፡ጨፌው በመሉ ድምጽ የመረጣቸው ርዕሰ መስተዳድር አቶ ሙክታር ከድር ህዝቡን በታማኝነትና በቅንነት ለማገልገለ ቃለ መሃላ ፈጽመዋል፡፡ርዕሰ መስተደድሩ ባደረጉት ንግግርም የተጣለባቸውን ታላቅ ህዝባዊ አደራ በብቃት ለመወጣት ጠንክረው እንደሚሰሩ ገልጸው ህዝቡም በድህነት ላይ የተጀመረው ትግል አጠናክሮ ከዳር እንዲያደርስ የክልሉ መንግስት አስፈላጊው ድጋፍ እንደሚያደርግ ገልፀዋል፡፡ጨፌው በቀጣይም የክልሉን ምክትል ርዕሰ መስተደድርና ሌሎች የካቢኒ አባላት በርዕሰ መስተዳደሩ አቅራቢነት ይሰይማል፡፡ጉባኤው የክልሉ ርዕሰ መስተዳደር ፣ የካቢኔ አባላት፣ የስራ አስፈጻሚ ስልጣንና ተግባር ለመወሰን የወጣውን አዋጅ ቁጥር 163 /2003 ፣ የኦሮሚያ ከተሞች አደረጃጀትን ለመወሰን የወጣው አዋጅ ቁጥር 65/1995 ለማሻሻል የተዘጋጀው ረቂቅና በሁለተኛ የእድገትና ትራንስፎርሜሽን እቅድ ላይ በጥልቀት ተወያይቶ ያጸድቃል ተብሎ ይጠበቃል፡፡(ኢዜአ)አቶ ሙክታር ከድር በድጋሚ የኦሮሚያ ክልል ርዕሰ መስተዳድር ሆነው ተመረጡ